PE PELLETS SALTWATER FISH FOOD - Fresh N Marine
Home / Piscine Energetics FROZEN Food / PE PELLETS SALTWATER FISH FOOD Mooinooi-vroue: Verhoor begin in 2019 | Maroela Media
Die vyf mense wat daarvan beskuldig word dat hulle ŉ egpaar van Mooinooi in Noordwes vermoor het, sal in Maart in die hooggeregshof in Pretoria verhoor word.
Koos Strydom (52), sy vrou Mercia Strydom (22), Alex Modau (36) en twee Mosambiekse broers, onderskeidelik 18 en 25 jaar oud, het Donderdag weer vlugtig in die Brits-landdroshof verskyn. Die verhoordatum in die hooggeregshof is vasgestel vir 11 Maart 2019.
Die vyf beskuldigdes staan tereg vir die ontvoering en moord op Anisha (30) en Joey (32) van Niekerk in Desember verlede jaar. Die twee Mosambiekers staan ook tereg op aanklag van verkragting en hul name kan daarom nie genoem word voordat hulle gepleit het nie.
Agt mense is aanvanklik aangekla vir die moord op die Van Niekerk-egpaar, maar aanklagte teen Maroeca Opperman, Moses Rakubu en Vincent Strydom is verlede maand teruggetrek.
In die akte van beskuldiging voer die staat aan dat Koos Strydom die baasbrein agter die Van Niekerk-egpaar se moord was. Volgens die staat het Koos ŉ winkel op Joey en Anisha se kleinhoewe gehuur. Hy wou die kleinhoewe by die vroue koop en het ŉ koopkontrak laat optrek.
Die staat voer aan Koos het besluit dat Anisha gedwing moes word om die koopkontrak te onderteken. “Die beskuldigde se voorneme was dat albei die oorledenes vermoor sal word nadat die kontrak geteken is. Die beskuldigde het die ander beskuldigdes vir hierdie doel genader om hom te help,” lui die akte.
Die vroue se uitgebrande motor is op 16 Desember in die Magaliesburg-omgewing, aangetref.
Die twee Mosambiekse broers, Modau en Koos is tans in aanhouding, terwyl Mercia vroeër op borgtog van R20 000 vrygelaat is.
Koos en een van die Mosambiekse broers staan ook tereg vir die moord op Mandie Jansen van Rensburg, wat in Junie 2014 doodgeskiet is in ŉ voorval wat aanvanklik as ŉ plaasaanval bestempel is. Strydom en sy medebeskuldigde het onskuldig gepleit op die aanklagte teen hulle.
Hierdie saak vat nou al so lank?? hierdie familie moet berusting kry? hul het hierdie 2 meisies wreed vermoor, hoekom word die 2 Mosambiekse ouens se gesigte nie gewys??? as hul betrokke was, hoekom moet hul identiteite weerhou word??? ek wens die saak wil tot einde kom, en dat die Moordenaars lank gaan boet vir wat hul gedoen het… hoe slaap so n mens .. oh ja ek het vergeet, hul het nie so iets soos n gewete… die waarheid moet uit…
Wel nou binnekort begin die saak in die Hoogeregshof. Kom ons kyk.hoeveel keer die saak uitgestel sal word.